ଲକ୍ଷ୍ମୀପ୍ରିୟା ମହାପାତ୍ର

ଲକ୍ଷ୍ମୀପ୍ରିୟା ମହାପାତ୍ର ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଓଡ଼ିଆ କଥାଚିତ୍ର ଅଭିନେତ୍ରୀ ଥିଲେ । ସେ ଗୁରୁ କେଳୁଚରଣ ମହାପାତ୍ରଙ୍କ ଧର୍ମପତ୍ନୀ ଥିଲେ । ୧୯୪୬ ମସିହାରୁ ସେ ଅନ୍ନପୂର୍ଣ୍ଣା ରଙ୍ଗମଞ୍ଚରେ ଅଭିନୟ ଆରମ୍ଭ କରିଥିଲେ । ମଞ୍ଚରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଥିବା, ସେ ପ୍ରଥମ ମହିଳା ନର୍ତ୍ତକୀ ଥିଲେ ।

 ବ୍ୟକ୍ତିଗତ ଜୀବନ 
ଲକ୍ଷ୍ମୀପ୍ରିୟାଙ୍କ ଜନ୍ମସ୍ଥାନ ଥିଲା ଖୋର୍ଦ୍ଧା । ସେ ରାମ ମାଣିଆ, କାଶୀନାଥ ସାହୁ, ଲକ୍ଷ୍ମୀଧର ପାତ୍ର ଓ ଲିଙ୍ଗରାଜ ନନ୍ଦ ଆଦି ଗୁରୁଙ୍କ ପାଖରୁ ଅଭିନୟ ଓ ନୃତ୍ୟ ଶିକ୍ଷାଲାଅ କରିଥିଲେ । ସେ ନିଜ ଅନ୍ନପୂର୍ଣ୍ଣା ବି ରଙ୍ଗମଞ୍ଚର ସହ ଅଭିନେତା ଓ ନୃତ୍ୟସାଥୀ କେଳୁଚରଣ ମହାପାତ୍ରଙ୍କୁ ବିବାହ କରିଥିଲେ । ତାଙ୍କ ପୁତ୍ର ରତିକାନ୍ତ ମହାପାତ୍ର ମଧ୍ୟ ଜଣେ ଓଡ଼ିଶୀ ଗୁରୁ । ତାଙ୍କ ବୋହୁ ସୁଜାତା ମହାପାତ୍ର ମଧ୍ୟ ଜଣେ ଓଡ଼ିଶୀ ନୃତ୍ୟଶିଳ୍ପୀ । ୨୦୨୧ ମସିହା ମାର୍ଚ୍ଚ ମାସ ୨୦ ତାରିଖରେ ଭୁବନେଶ୍ୱରଠାରେ ତାଙ୍କର ପରଲୋକ ଘଟିଥିଲା । ପୁରୀ ସ୍ୱର୍ଗଦ୍ୱାରଠାର ରାଷ୍ଟ୍ରୀୟ ମର୍ଯ୍ୟଦା ସହ ତାଙ୍କର ଶେଷକୃତ୍ୟ ସମ୍ପର୍ଣ୍ଣ କରାଯାଇଥିଲା ।

 ଅଭିନେତ୍ରୀ ଜୀବନ 
୧୯୪୬ ମସିହାରୁ ସେ ରଞ୍ଚମଞ୍ଚରେ ଅଭିନୟ ଆରମ୍ଭ କରିଥିଲେ । ତାଙ୍କ ଅଭିନୀତ ନାଟକ ମଧ୍ୟରେ ମ୍ୟାନେଜର, ଭରସା, ତଅପୋଇ, କଳାପାହାଡ଼, ମୂଲିଆ, ସାଧବ ଝିଅ, ଦଶାବତାର ଆଦି ଅନ୍ୟତମ ଥିଲା । ୧୯୫୯ ମସିହାରେ ମା କଥାଚିତ୍ରରୁ ଅଭିନେତ୍ରୀ ଜୀବନ ଆରମ୍ଭ କରିଥିବା ଲକ୍ଷ୍ମୀପ୍ରିୟା, ୪ଟି ଓଡ଼ିଆ କଥାଚିତ୍ରରେ ଅଭିନୟ କରିଛନ୍ତି । 
 ଅଭିନୀତ ଓଡ଼ିଆ କଥାଚିତ୍ର 
କଥାଚିତ୍ରମୁକ୍ତିଲାଭ ବର୍ଷ ନିର୍ଦ୍ଦେଶକଅମଡ଼ା ବାଟ୧୯୬୪ଅମର ଗାଙ୍ଗୁଲିଶ୍ରୀ ଶ୍ରୀ ପତିତପାବନ୧୯୬୩ସୁକୁମାର ଗାଙ୍ଗୁଲିସୂର୍ଯ୍ୟମୁଖୀ୧୯୬୩ପ୍ରଫୁଲ୍ଲ ସେନଗୁପ୍ତାମା୧୯୫୯ନିତାଇ ପାଲିତ

 ପୁରସ୍କାର 
 ଆଦିଗୁରୁ ପଙ୍କଜ ଚରଣ ଦାସ ପୁରସ୍କାର 

 ଆଧାର 

 ଅଧିକ ତଥ୍ୟ 


ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ